ซาโยนาระ! TIS INC. ถอยทัพกลับญี่ปุ่น ขายหุ้น MFEC เกลี้ยงพอร์ต
ซาโยนาระ! TIS INC. บริษัทบริการโซลูชั่นไอทีชั้นนำจากญี่ปุ่น-ถือหุ้นใหญ่อันดับ 1 ของ MFEC ถอยทัพกลับญี่ปุ่น ขายหุ้นเกลี้ยงพอร์ต 
7 ก.ค. 2559

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ได้รับรายงานการได้มา หุ้นของบริษัท เอ็ม เอฟ อี ซี จำกัด (มหาชน) หรือ MFEC โดย TIS INC. ซึ่งเป็นการได้มาเมื่อวันที่ 1 ก.ค.2559 จำนวนหลักทรัพย์ที่ได้มาคิดเป็น 17.67% และส่งผลให้จำนวนหลักทรัพย์ภายหลังการได้มาคิดเป็น 17.67% ของสิทธิออกเสียงทั้งหมดของกิจการ
ขณะที่ยังมีรายงานการจำหน่ายหุ้น MFEC โดย TIS INC.ซึ่งเป็นการจำหน่ายเมื่อวันที่ 1 ก.ค.2559 จำนวนหลักทรัพย์ที่จำหน่ายคิดเป็น 17.67% และส่งผลให้จำนวนหลักทรัพย์ภายหลังการจำหน่ายคิดเป็น 0.0% ของสิทธิออกเสียงทั้งหมดของกิจการ
ทั้งนี้ จากการการสอบถามเพิ่มเติมจากทาง ก.ล.ต.พบว่า TIS INC. ขายหุ้น MFEC ออกไปแล้วจริง ต่อจากนั้นได้มีบริษัทไอทีแห่งหนึ่งเข้ามาซื้อหุ้น MFEC และบริษัทดังกล่าวได้เปลี่ยนชื่อบริษัทของตัวเองเป็น TIS INC. จึงดูเหมือนว่าไม่มีอะไรเกิดขึ้น
อนึ่ง TIS Inc. เป็นบริษัทชั้นนำจากประเทศญี่ปุ่นในเครือของ IT Holdings Group ซึ่งให้บริการโซลูชั่นไอที ด้านการวางระบบ ,ศูนย์ข้อมูล และระบบคลาวด์ และเป็นผู้ถือหุ้นรายใหญ่อันดับ 1 ของ MFEC ถือหุ้นอยู่ทั้งหมด 77,983,675 หุ้น หรือ 17.67%
โครงสร้างผู้ถือหุ้นอันดับ 1-5 มีดังนี้
ที่มา ตลท. (ภาพรวมข้อมูลผู้ถือหุ้น ณ วันที่ 10/05/2559)